stanford-oval/wikipedia huggingface dataset:
קאדאר (שפה)

| --- | --- |
 מדינות:  הודו
 אזורים:  אסיה
 שפת אם:  1,960 (2004)
 משפחה:  דראווידית דרומית טמיל - קאנדה טמיל - קודאגו טמיל - מלאיאלאם מלאיאלאם קאדאר
 לאום:  הודו הודו
 קוד ISO 639-3:  kej 
 ראו גם:  שפה • כתב • רשימת שפות
 
קאדאר (באנגלית: Kadar) היא שפה דראווידית דרומית המדוברת באזורים קרלה וטמיל נאדו שבהודו. כמות דוברי השפה יורדת והיא נמצאת בסיכון. כ-51% מדוברי קאדאר כשפת אם בקרלה יודעים קרוא וכתוב וכ-56% מדוברי השפה בטמיל נאדו יודעים קרוא וכתוב.
הערות שוליים

1 2 3  Kadar, Ethnologue (באנגלית)
| שפות דראווידיות |
| --- | --- | --- |
| דרומיות | טמילית • מלאיאלאם • קוטה • קודאגו • קאנדה • טולו • מלאיאלאם יהודית • קודאבה טאק • באדאגה • הולייה • קורומבה אטאפדי • טודה • קומבארן • קורומבה קאנדה • מודוגה • אירולה • שולאגה • בטה קורומבה • קאיקאדי • ירוקאלה • ג'סרי • פאניה • אוראלי • מאלארית • קוראגה • בלארי • קאלאנדי • קאניקארית • מולו קורומבה • קאדאר • קונדובאדי • מאלאסאר • מאלה מאלאסאר • קוריצ'ייה • אראנאדאנית • מאלאבדאנית • פאלייאנית • הראבאלאנית • אולאטאנית • ווייאנאד צ'טי • קאקאלה |  |
| דרומיות - מרכזיות | גונדי • מריה • קואי • קונדה • טלוגו • קויה • פנגו • מאנדה • נגארצ'אל • קובי |  |
| מרכזיות | קולאמי • אולארי • דורווה • נאיקי |  |
| צפוניות | קורוך • מאלטו • ברהואי |  |
| לא מסווגות | באזיגאר • וישאבאן • מאלאקוראבאן • אלאר |  |
ערך זה הוא קצרמרבנושא שפות ובנושא הודו. אתם מוזמנים לתרום לוויקיפדיה ו.
פרנסיסקו דה אלמיידה

| --- | --- |

דיוקן של פרנסיסקו דה אלמיידה, צויר שנים לאחר מותו בשנת 1545
 לידה:  שנות ה־50 של המאה ה־15 ליסבון, פורטוגל 
 פטירה:  1 במרץ 1510 לוח שנה לא מוגדר, ככל הנראה יוליאני כף התקווה הטובה, דרום אפריקה 
 מדינה:  ממלכת פורטוגל 
 תפקיד:  מושל הודו הפורטוגזית (12 בספטמבר 1505–4 בנובמבר 1509) 
 
פרנסיסקו דה אלמיידה (באנגלית: Francisco de Almeida) המכונה גם "דום פרנסיסקו הגדול" (1450 - 1510), היה אציל, חייל וחוקר ארצות פורטוגזי. הוא הגדיר את עצמו כיועץ למלך ג'ון השני מפורטוגל ומאוחר יותר במלחמות נגד המורים בכיבוש גרנדה בשנת 1492. בשנת 1505 הוא מונה כמושל הראשון ומשנה למלך של הטריטוריה של פורטוגל בהודו. אלמיידה הוכר כמייסד ההגמוניה הפורטוגזית באוקיינוס ההודי, עם הניצחון שלו בקרב הימי של דיו בשנת 1509. לפני שאלמיידה חזר פורטוגל, הוא נהרג בשנת 1510. בנו לורנסו דה אלמידה נהרג בקרב צ'אול.
כחייל

אלמיידה נולד בליסבון. כמקובל אצל גברים במעגל החברתי שלו, הוא הצטרף לצבא בגיל צעיר. בשנת 1476 הוא השתתף בקרב טורו. אחר כך לחם בסכסוכים בחלקים שונים של מרוקו ובשנת 1492 השתתף בכיבוש הנוצרי של גרנדה, בצד הקסטיליאנים.
המשלחת מזרחה

בשנת 1505 המלך מנואל הראשון של פורטוגל מינה אלמיידה, אז באמצע שנות ה-50 שלו, כמשנה למלך של הודו הפורטוגזית. עם צי (ארמדה) של 22 אוניות, אלמיידה יצא מליסבון ב-25 במרץ 1505. הארמדה נשאה צוות של 1,500 חיילים. ספינת הדגל הייתה ״סאו רפאל״ שרב החובל שלה היה פרנאו סוארס. המטרות העיקריות של הארמדה היו להביא את סחר התבלינים מהמזרח לאירופה תחת השליטה הפורטוגזית, לבנות מבצרים לאורך חופי מזרח אפריקה והודו, כדי לקדם את הסחר הפורטוגלי של התבלינים באמצעות בריתות עם מושלים מקומיים, מלבד בניית עמדות מסחר.
כיבוש חוף מזרח אפריקה

אלמיידה הקיף את כף התקווה הטובה ונכנס שוב למימי החוף האפריקאים במוזמביק, ומשם המשיך צפונה אל היישוב קילווה (בטנזניה). בחודש יולי 1505 הם נתנו לשמונה ספינות לתקוף ולכבוש את האוכלוסייה החזקה של עיר הנמל. בגלל המעגן הטוב והעמוק שהיו לעיר, שהספיק לאוניות עד 500 טון, החליטו הפורטוגלים לבנות בקילווה מצודה. לשם כך נותר בעיירה הקצין פראו פריירה וצוות של 80 חיילים.
בהמשך 1505 הגיע פרנסיסקו גם לערים בראווה ומומבסה, נמלי חוף נוספים במזרח אפריקה. מומבסה שאוכלוסייתה מנתה כ-10,000 נפש, נכבשה בלחימה קשה נגד חיילי השליט הערבי המקומי. העיר נבזזה ונשרפה. הפורטוגלים הסתייעו בהתקפה זו על ידי האויב המסורתי של מומבסה, הסולטן של מלינדה. באותו חודש ספינה של הפורטוגזים לכדה את האי זנזיבר וצירפה אותו לריבונות של פורטוגל.
המשנה למלך בהודו

ב־25 במרץ 1505 התמנה פרנציסקו דה אלמיידה למשנה למלך בהודו הפורטוגזית, בתנאי שיקים ארבעה מבצרים בחוף הדרומי של הודו: באיי אנג'דיבה, בקאנאנור, בקוצ'ין ובקוויון.
ב־13 בספטמבר הגיע פרנציסקו דה אלמיידה לאי אנג'דיפ, שם החל מיד את בנייתו של פורט אנג'דיפ. ב-23 באוקטובר, הוא התחיל, באישורו של השליט הידידותי, בבנייתו של מבצר סנט אנג'לו בקנורה, והשאיר את לורנסו דה בריטו כאחראי עם 150 חיילים ושתי ספינות.
פרנסיסקו דה אלמיידה הגיע לקוצ'ין ב-31 באוקטובר 1505, ורק 8 ספינות נותרו לו. שם נודע לו כי הסוחרים הפורטוגלים בקוויון נהרגו. הוא החליט לשלוח את בנו לורנצ׳ו עם 6 אוניות, אשר הרסו 27 כלי שיט בנמל קוויון. אלמיידה התגורר בקוצ'ין. הוא חיזק את הביצורים הפורטוגליים של פורט מנואל בקוצ'ין.
השליט של העיר קליקוט, במדינת קרלה, הודו, הכין צי גדול של 200 אוניות כדי להתנגד לכיבוש הפורטוגלי, אבל במרץ 1506 בנו לורנצ׳ו דה אלמיידה הרס את הצי הזה במאבק ימי בכניסה לנמל קנורה, קרב קנורה, והביא לנזקים כבדים לצי ההודי. לאחר מכן המשיך לורנצ׳ו דה אלמיידה לחקור את מימי החוף דרומה לעבר קולומבו, סרי לנקה המודרנית. בינתיים הצליח השליט המובס לשכנע את השליט של קנאנור את המניעים האימפריאליסטיים האמיתיים של הפורטוגזים בקראלה. שליט זה כבר כעס על הפורטוגלים והאשים אותם בהפרת הסכמים שהבטיחו חופש פעולה לאוניות הסוחרים המוסלמים של קנאנור. הם יזמו מאבק משותף נגד הפורטוגזים הבצורים בפורט סנט אנג'לו במצור של קנורה.
במרץ 1508, על פי בקשת הסוחרים הערבים של קאליקוט, תקף צי מצרי בפיקודו של אמיר חוסיין אל-כורדי (מיר חוסיין) של מצרים הממלוכית וניצח את השייטת הפורטוגזית בפיקודו של לורנסו דה אלמיידה בצ'אול, קרב צ'אול. לוראנצ׳ו נהרג בקרב זה מה שהוביל לנסיגה זמנית של הפורטוגזים מהמים ההודיים.
האדמירל הפורטוגזי אפונסו דה אלבוקרקי הגיע לקננורה בסוף שנת 1508, והודיע מיד על שליחות חשאית שקיבל מהמלך, שהעצימה אותו כמושל שיחליף את אלמיידה בתום כהונתו כממלא-מקום. אלמיידה, שהיה נחוש בדעתו לנקום את מותו של בנו ולשחרר את האסירים הפורטוגליים שנלקחו בצ'אול, סירב להכיר מיד באלבוקרקי, ואחר כך עצר אותו.
בשנת 1509, אלמיידה הפך לפורטוגזי הראשון שהגיע באונייה לבומביי. הוא חיפש את מליקוז, שאליו כתב מכתב מאיים, ואת הממלוכים, כשהוא מביס אותם בעוצמה בקרב הימי של דיו ב־3 בפברואר 1509, כשפיקד על צי של 23 ספינות ליד נמל דיו. הוא גרם לתבוסה מכרעת על הצי המשותף של הממלוכים של מצרים, של האימפריה העות'מאנית, ושליטים נוספים, בתמיכת טכנית של חיל הים של הרפובליקה בוונציה ושל הרפובליקה של ראגוסה (דוברובניק) שחששו מפני איבוד קשרי המסחר שלהם במזרח.
הניצחון שלו היה מכריע: העות'מאנים והמצרים עזבו את האוקיינוס ההודי, ואפשרו מונופול על המסחר מהודו במשך יותר מ-100 שנים, עד המאה ה-17. אז הסתיים המונופול הפורטוגזי על ידי ההולנדים והאנגלים. אלפונסו אלבוקרקי שוחרר לאחר שלושה חודשי מאסר, עם הגעתו של מרשל פורטוגלי נוסף עם צי גדול, בנובמבר 1509.
חזרה ומוות

אלמיידה הפליג לפורטוגל בדצמבר 1509 והגיע למפרץ טבל ליד כף התקווה הטובה, שם האוניות גרסייה, בלם וסנטה קרוז עגנו בסוף פברואר 1510, כדי לחדש את המים הטריים. שם הם נתקלו בילידים מקומיים. לאחר סחר ידידותי, חלק מהצוות ביקרו בכפר הסמוך שלהם, שבו הם ניסו לגנוב כמה ראשי בקר של המקומיים. אלמיידה איפשר לרבי החובלים שלו פדרו וחורחה בארטו לחזור לכפר ב-1 במרץ 1510. ואילו אלמיידה חיכה לאנשיו במרחק מה מחוף הים. בעוד אוניית הדגל, העבירה את סירות הנחיתה לנקודת המפגש, נותרו הפורטוגלים ללא יכולת נסיגה. הילידים המקומיים ניצלו את ההזדמנות להתקפה על הפורטוגזים, שבמהלכה נספו אלמיידה ו-64 מאנשיו, כולל 11 קצינים. גופתו של אלמיידה נמצאה באותו יום אחר הצהריים ונקברה בחזית החוף של קייפ טאון.
ישנם היסטוריונים הטוענים כי דה אלמיידה היה קורבן של מזימת קשר על ידי אנשיו.
קרובי משפחה

אלמיידה היה בנו של הרוזן הראשון של אברנטס ואחד מכמה אחים מכובדים, ביניהם שני בישופים, שגריר בכס הקדוש בוותיקן והראש פורטוגלי של מסדר מלטה. בנו, לורנצ׳ו, נהרג בקרב בסרי לנקה, אך הותיר אחריו בת, ליאונור, שהתחתנה עם רודריגו דה מלו, רוזן טנטוגל, מבשרי הדוכסים של קדוואל.
פרדיננד מגלן ליווה את אלמיידה מזרחה, אך הועלה לדרגת רב חובל, עזב את המשלחת וחזר לפורטוגל רק בשנת 1512.
הערות שוליים

↑  "Portuguese Conquests". Department of Tourism, Government of Goa. Retrieved 1 November 2012
1 2  Malabar manual by William Logan p.312
↑  Sreedhara Menon.A,A Survey of Kerala History(1967),p.152. D.C.Books Kottayam
↑  Guilmartin, John E. (1995). "The Military Revolution: Origins and First Tests Abroad". In Rogers, Clifford J. (ed.). The Military Revolution Debate: Readings on the Military Transformation of Early Modern Europe. San Francisco: Westview Press. pp. 299–333. ISBN 0-8133-2053-4.
↑  Imagining the Cape Colony: History, Literature, and the South African Nation By David Johnson, p. 11
↑  "Invaders received a lesson in warfare". www.iol.co.za. Retrieved 2019-03-08.
↑  6. Earliest battle site rediscovered—part one | Knot of Stone (באנגלית)
↑  5. First encounters, lasting legacies—part two". Retrieved 2019-03-08
| --- | --- |
בקרת זהויות :  NLI: 987007375754205171  PLWABN: 9810617699105606  BNE: XX5313010  BnF: cb167257520 (data)  GND: 119167166  ISNI: 0000 0000 3808 4351  LCCN: no92002892  NTA: 126254427  SUDOC: 13748710X  VIAF: 32800622   WorldCat (עם VIAF): 32800622 
אחת מספינות הארמדה שהוליך אלמיידיה למזרח אפריקה והודו.
מפת המסע של אלמיידה לאורך חופי מזרח אפריקה - בצבע ורוד, 1505
מפת מסלול השייט והמלחמות של הארמדה של אלמיידה בהודו 1505
צ'רי אריזו M7

| --- | --- |

Chery Arrizo M7, שנת 2016
 מאפיינים כלליים
 יצרן:  צ'רי (שם מלא: "Chery Automobile Co., Ltd")
 שנות ייצור:  2015 ועד היום
 הרכבה:  הרפובליקה העממית של סין הרפובליקה העממית של סין  מלזיה מלזיה
 מודל קודם:  שרי V5
 מרכב:  Front-engine, front-wheel-drive layout (אנ')
 אורך:  4,730 מ"מ
 רוחב:  1,823 מ"מ
 גובה:  1,590 מ"מ
 משקל:  1,590 ק"ג
 בסיס גלגלים:  2,800 מ"מ
 מפרט טכני
 מנוע:  4 צילינדרים בטור, 1.8 ליטר המפיק 132 כ"ס, מנוע "Chery ACTECO engine" (אנ') מסוג "SQR481FC"  4 צילינדרים בטור, 2.0 ליטר (1,971 סמ"ק) המפיק 139 כ"ס, מנוע "Chery ACTECO engine" (אנ') מסוג "SQR484F"
 הילוכים:  תמסורת ידנית - 5 מהירויות  תמסורת אוטומטית - 7 מהירויות מסוג "Continuously variable transmission" (אנ') (CVT)
 מהירות מרבית:  175 קמ"ש (מנוע 2.0 ליטר)
 צריכת דלק:  9.2 ליטר ל-100 ק"מ (מנוע 2. ליטר)
צ'רי אריזו M7 (באנגלית: Chery Arrizo M7) הוא מיניוואן המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר  מיוצר משנת 2015 ועד היום.
"צ'רי אריזו M7"

דגם "צ'רי אריזו M7" הוצג לראשונה בתערוכת המכוניות הבינלאומית בשאנגחאי בשנת 2015.
5 דלתות.
7 נוסעים.
מנוע קדמי.
מנוע בנזין.
סוג הנעה: הנעה קדמית.
קיבולת מכל דלק - 62 ליטר.
מחיר היחידה נע בין 88,900-107,900 רנמינבי (שנת 2015, בסין).
"צ'רי אריזו M7" > דגמים

"1.8" - דגם המיוצר ב-3 רמות גימור, (RM46,500, RM51,700, RM56,400), מחיר היחידה 96,900 - 88,900 רנמינבי.
"2.0 CVT" (דגם המיוצר ב-2 רמות גימור, (RM58,100, RM62,800)  מחיר היחידה 99,990-107,900 רנמינבי.
תמונות

דגם "צ'רי אריזו M7"
דגם "צ'רי אריזו M7"
דגם "צ'רי אריזו M7"
ראו גם

צ'רי QQ6
צ'רי טיגו 5x
צ'רי V5
צ'רי אריזו 3
צ'רי אריזו GX
הערות שוליים

↑  דגמי "צ'רי אריזו M7" paultan.org/2015/04/20/shanghai-2015-chery-arrizo-m7-is-a-maxime-for-china
↑  דגמי "צ'רי אריזו M7" paultan.org/2015/01/26/chery-maxime-launched-in-malaysia
↑  דגמי "צ'רי אריזו M7" carnewschina.com/2013/12/09/spy-shots-chery-v5-mpv-succeeds-the-rely-v5-mpv
↑  דגם "צ'רי אריזו M7"- מפרט ומידות car.info/en-se/chery/arrizo-m7/arrizo-m7-20-10811558/specs
↑  דגם "צ'רי אריזו M7"  carsifu.my/car-reviews/chery-maxime-offers-value
קאדי (עיר)

| --- | --- |

 מדינה:  מאוריטניה מאוריטניה
 מחוז:  מחוז גורגול
 גובה:  23 מטרים
 אוכלוסייה:  ‏
  ‑ בעיר:  56,000 (2006)
 קואורדינטות:  16°09′N 13°30′W﻿ / ﻿16.15°N 13.5°W﻿ / 16.15; -13.5
 אזור זמן:  UTC+0
  מפת מיקום  מפה מפורטת   (למפת מאוריטניה מוגדלת) נואקשוט נואדיבו ואדאן שינגטי תישית ולאתה סנגל מאלי סהרה המערבית אלג'יריה האוקיינוס האטלנטי קאדי(למפת מאוריטניה רגילה) נואקשוט נואדיבו ואדאן שינגטי תישית ולאתה סנגל מאלי סהרה המערבית אלג'יריה האוקיינוס האטלנטי קאדי  he tabBackground:;tabBorder:#aaa;defaultTab:0;
 
קאדי (בערבית: كيهيدي, בצרפתית: Kaédi) היא העיר השלישית בגודלה במאוריטניה (אחרי נואקשוט ונואדיבו). אוכלוסייתה מונה כ-60,000 תושבים. היא ממוקמת בדרום מערב מאוריטניה בסמוך לגבול עם סנגל, במרחק של כ-435 ק"מ מבירת מאוריטניה נואקשוט.
קאדי שוכנת לאורך הגדה הצפונית של נהר סנגל, שם הוא מצטרף לנהר גורגול. הגדות של נהרות אלה ונחלים נוספים מוצפות עונתית ומעובדות. בכל האזור, אשר מקבל גשמים יותר מאשר באזורים מרוחקים צפונה, מגדלים עדרים של זבו, בקר, כבשים, ועיזים, שעורותיהם מיועדים ליצוא.
הערות שוליים

↑  ENCYCLOPAEDIA BRITANNICA, Kaédi
Mauritania
| --- | --- |
בקרת זהויות :  NLI: 987007533252605171  LCCN: n94097219  VIAF: 132683203   WorldCat (עם VIAF): 132683203 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
קוטונמאות' (קומיקס)

| --- | --- |

קורנל סטוקס, כפי שהופיע בחוברת Shadowland: Power Man #1 מאוקטובר 2010. אמנות מאת מחמוד ארסר וסקוט האנה.
 סוג:  נבל-על
 הוצאה לאור:  מארוול קומיקס
 הופעה ראשונה:  סטוקס: Power Man #19 (יוני 1974) קלמנס: Captain America #310 (אוקטובר 1985)
 יוצרים:  לן ויין וג'ורג' טוסקה (סטוקס) מארק גרונוולד ופול נירי (קלמנס)
 גילום הדמות:  מהרשללה עלי ("לוק קייג'")
 מידע
 שם אמיתי:  קורנל סטוקס בורצ'ל קלמנס
 כינויים:  קורנל קוטונמאות'
 סטטוס:  פעיל
 כוחות:  סטוקס: כוח על-אנושי, שיניים חדות כתער ובהמשך שיני זהב חדות קלמנס: לסת ענק, צוואר מוארך ושיני פלדה
 חבר בקבוצה:  ראש ארגון פשע-מאורגן, היריבים (סטוקס). חברת הנחשים (קלמנס)
 דמויות קשורות
 אויבים:  לוק קייג' 
 
קוטונמאות (באנגלית: Cottonmouth, מוקסין המים) הוא דמות בדיונית של נבל-על המופיע בחוברות הקומיקס לוק קייג' וקפטן אמריקה ביקום מארוול קומיקס. קוטונמאות' הראשון הופיע לראשונה בחוברת Power Man #19 מיוני 1974, ונוצר בידי הכותב לן ויין והמאייר ג'ורג' טוסקה. קוטונמאות' השני הופיע לראשונה בחוברת Captain America #310 מאוקטובר 1985, ונוצר בידי הכותב מארק גרונוולד והמאייר פול נירי.
קוטונמאות' הוא אלטר-אגו אותו חלקו שתי דמויות - קורנל סטוקס ובורצ'ל קלמנס. קורנל סטוקס הוא ראש ארגון פשע הפועל בניו יורק, ומשמש בעיקר כיריב ללוק קייג'. שיניו החדות כתער, שבהמשך נעשו לשיני זהב, הן אלו שהקנו לו את כינויו. קוטונמאות' השני, בורצ'ל קלמנס, הוא המוכר ביותר מבין שתי הדמויות שחלקו שם זה. בורצ'ל קלמנס הוא פושע ששיניו המחודדות ולסתו המוארכת העניקו לו מראה דמוי נחש, והוא חבר בחברת הנחשים המשמשת כאנטגוניסטים בעיקר לקפטן אמריקה.
את דמותו של קורנל סטוקס מגלם בסדרת הלייב אקשן "לוק קייג'" השחקן מהרשללה עלי. בגרסה הוא בעל מועדון לילה הפועל בהארלם, וראש ארגון פשע במסווה.
ביוגרפיה בדיונית > קורנל סטוקס

קורנל סטוקס הוא ראש ארגון סחר בסמים ענק בניו יורק, ובעל שיניים חדות כתער אשר הקנו לו את הכינוי "קוטונמאות'" כמשחק מילים על שם משפחתו. חבר כנופיית היריבים ויליס סטרייקר גנב משלוח הרואין מארגונו של סטוקס כדי להפליל את קארל לוקאס, אשר נעשה לגיבור-העל להשכרה לוק קייג' והחל לחקור את מקור ההרואין ששימש להפללתו. איש-הקשר של קייג', "הפשפש", גילה כי ההרואין נלקח מארגונו של סטוקס ונרצח בידי אנשיו של לאחר שמסר לקייג' את הגילוי. סטוקס שלח את אנשיו להציע לקייג' להצטרף לארגונו, אך זה הביס אותם והכריח אותם לגלות לו היכן סטוקס שוכן. לאחר קרב, קייג' הסכים להצטרף לארגונו של סטוקס כדי לגנוב את רשימות עברו הפלילי, וזה שלח אותו לגנוב משלוח הרואין מבוס הפשע המאורגן מורגן כדי לבחון את נאמנותו. קייג' ביצע את המשימה והרשים את סטוקס, עד שזה ראה את קייג' מנסה לגנוב את הרשימות. סטוקס ועוזרו הובסו לאחר קרב נגד קייג' וסטוקס נאסר לאחר שעוזרו נהרג.
במהלך אירועי "ארץ הצל", סטוקס הופיע כחבר בכנופיית היריבים של נייטשייד. ארגונו, אשר בנוסף למכירת סמים החל לספק שירותי זנות, הותקף בידי נינג'ות ארגון היד של דרדוויל והן נהדפו בידי פאוור מן חדש וצעיר אשר שבר את שיניו של סטוקס. הוא החליף את שיניו השבורות בשיני זהב, ולאחר שפאוור מן הצעיר הובס בידי קבוצת "פלאשמוב" של נייטשייד (המורכבת מכמיסטרו השלישי, הצ'שייר, דונטרל "המקק" המילטון, קומאנצ'י ומיסטר פיש השני), נמנע בידי נייטשייד לנשוך את פניו והופתע כאשר זו הציעה לו לשמש כעוזרה. פאוור מן חבר לאיירון פיסט והביס את סטוקס והפלאשמוב בעוד נייטשייד ברחה. הוא, נייטשייד והפלאשמוב הופיעו שנית באירועי "אי העכביש" ונלחמו בקבוצת גיבורים להשכרה.
ביוגרפיה בדיונית > בורצ'ל קלמנס

בורצ'ל קלמנס נולד וגדל במוביל, והיה פושע לאחר שלסתו הוארכה וניביו התחדדו נבחר בידי סיידוויינדר להצטרף ל"חברת הנחשים" המורכבת מנבלי-על הדומים בכוחותיהם ולעיתים במראם לנחשים. הוא משתמש בלסתו המוארכת כדי לענות את קרבנותיו בדרך קניבלית, ומסוגל למעוך באמצעות ניביו לבני אבן ומתכות רכות מברזל. הוא צוות לעיתים קרובות עם חברתו לקבוצה אפעה, והם נשלח להציג לקינגפין את חברת הנחשים. כאשר החברה הושכרה בידי ארגון A.I.M להתנקש בחיי מודוק, ובורצ'ל ופתן המוות הצליחו להורגו לאחר קרב עם קפטן אמריקה. בורצ'ל, עכסן ופתן המוות הובסו ונכלאו בידי קפטן אמריקה במהלך משימה, אך שוחררו בערבות בידי סיידווינדר.
מאוחר יותר, בורצ'ל ועכסן נלחמו באנשיו של הקינגפין כנקמה על מותו של פתן המוות. במהלך השתלטותה של וייפר על הקבוצה, בורצ'ל צידד בדיימונדבאק ובחברי הקבוצה האחרים שהתנגדו לה, אך בגד בחבריו כאשר גילה כי הוא תומך בווייפר לאחר שניסה לנשוך את דיימונדבאק. הוא וחבריו לקבוצה לקחו חלק באירוע הקרוסאובר "אטלנטיס תוקפת" ונלחמו בפסיילוק וסטורם, ולאחר שהצביע להדחת דיימונדבאק מהקבוצה, השתתף בקרב נגד קפטן אמריקה, דיימונדבאק ופלדין. לאחר שנלחם בלוק קייג' ובפנתר השחור, בורצ'ל נכלא בכלא סיגייט וברח לצד הוקאיי, פלאנטמן והדלוק. הוא הובס בידי אמריקן איגל באריזונה, והובס בידי וולברין כאשר החברה נלחמה בקבוצת האוונג'רס החדשים. כאשר הם הושכרו לתקוף את מרקוס ג'ונסון, בורצ'ל נורה בראשו ונהרג לכאורה בידי דדפול. הוא נראה חי עם חברת הנחשים בפרולוג לאירועי "אוונג'רס נגד אקס-מן" כאשר הם שדדו בנק והובסו בידי הופ סאמרס.
צה"ל רשתי

צה"ל רשתי היא מערכת מחשוב בפיתוח, "ענן" המהווה תשתית אינטרנט מבצעית צה"לית, במטרה לאפשר שיתוף מידע מבצעי בין זרועי. הרשת עושה שימוש בארכיטקטורה פתוחה שמאפשרת לשלב בה יכולות חדשות ושואפת לאפשר שימוש במאגרי מידע גדולים קיימים שהיו לא נגישים במידה רבה קודם להקמתה.
התוכנית נדרשה על ידי הרמטכ"ל בשנת 2013, אושרה במטה הכללי ב-2014 ופיתוחה החל בשנת 2015.
מערכת המחשוב מבוססת טכנולוגיית Red Hat.
בשנת 2016 אמר קצין קשר ותקשוב ראשי תא"ל נתי כהן כי "האתגר הוא גם לנצל את המידע ולהשתמש בו לזיהוי אנומליות בשדה הקרב, הערכת הישג, הפעלת בינה מבצעית אל מול אתגרי שדה הקרב, תגובתיות ליוזמה מבצעית, הנגשת היכולות המתקדמות ללוחם ולמפעיל האש, זיהוי הזדמנויות מבצעיות וסיכונים".
הערות שוליים

↑  ממר"ם הקימה ענן פרטי לאינטרנט המבצעי בעשרות מיליוני שקלים, אנשים ומחשבים, נובמבר 2018
צ'רי טיגו 8

| --- | --- |

 מאפיינים כלליים
 יצרן:  צ'רי 
 
צ'רי טיגו 8 (באנגלית: Chery Tiggo 8) הוא קרוסאובר בגודל בינוני עם 7 מושבים, המיוצר על ידי צ'רי כחלק מסדרת המוצרים טיגו.
סקירה כללית

הייצור של צ'רי טיגו נחשף במהלך תערוכת הרכב הבינלאומית של בייג'ינג בשנת 2018 בסין למחירים הנעים בין 98,800 יואן ל־142,800 יואן, והציב את צ'רי טיגו 8 מעל צ'רי טיגו 7.
סקירה כללית > תחנת כוח

המנוע של צ'רי טיגו 8 הוא מנוע בנזין טורבו 1.5 ליטר. בדגם של 2019 יש מנוע בנזין טורבו בעל הזרקה ישירה של 1.6 ליטר עם תיבת 7 הילוכים, 197 כ"ס ו-290 נ"מ. ישנו קו נוסף למוצרים עם מחירים הנעים בין 88,800 יואן ל-155,900 יואן.
צ'רי טיגו 8 פלוס

באוקטובר 2020 הוצג צ'רי טיגו 8 Plus כגרסה מעודנת יותר בלעדית לשוק המקומי הסיני. ה- צ'רי טיגו 8 Plus מחזיקה את הקצוות הקדמיים והאחוריים מחדש בשפת העיצוב "Life In Motion 3.0" והיא ארוכה ב-22 מ"מ וגובהה 1 מ"מ מהטיגו 8 הרגיל. היא זמינה בתצורות של 5-, 6- ו-7 מושבים עם סגסוגות נוספות בגודל 18 ו-19.
צ'רי טיגו 8 פלוס > פנים

הפנים כולל תצוגות כפולות של 12.3 אינץ' עם מערכת האינפוטיינמנט LION4.0 ומערכות סטריאו היקפיות עם 8 רמקולים המסופקות על ידי סוני.
צ'רי טיגו 8 פלוס > תחנת כוח

הצ'רי טיגו 8 Plus זמין עם מנוע 1.6 ליטר טורבו המפתח 197 כ"ס (145 כ"ס) ותיבת 7 הילוכים DCT ומנוע 1.5 ליטר טורבו היברידי קל עם 48 וולט חשמל המפתח 156 כ"ס משולבים. 115 קילוואט ו-230 N· משויכים לתיבת הילוכים CVT.
הערות שוליים

↑  "Chery Tiggo 8 SUV Launched In China".
↑  "Chery Tiggo 8".
↑  "售8.88-15.59万元 新款瑞虎8正式上市".
↑  "售12.49万起 奇瑞瑞虎8 PLUS正式上市".
↑  "售12.49万起 奇瑞瑞虎8 PLUS正式上市".
↑  "售12.49万起 奇瑞瑞虎8 PLUS正式上市".
צ'רי טיגו 8 במבט אחורי
צ'רצ'ילים (אלבום)

צ'רצ'ילים (Churchill's) הוא אלבום הבכורה של להקת הרוק הישראלית הצ'רצ'ילים, שיצא בשנת 1969 ונחשב לאלבום הרוק הישראלי החלוצי הראשון בתולדות המוזיקה הישראלית וזאת בעיקר בגלל ששילב בדרך מקורית פופ פסיכדלי, רוק מחתרתי ומוזיקה מזרחית.
הפקת האלבום

לאחר ששבו חברי הלהקה ממסע הופעות מצליח בן 4 חודשים באירופה, שבמהלכו אף חיממו את להקת הרוק דיפ פרפל, ניגשה הלהקה להקליט את אלבומה הראשון. עד אותה העת הקליטה הלהקה סינגל אחד בלבד, שזכה להצלחה גדולה בישראל.
החומרים שהוקלטו, נועדו לשני פסי-קול של סרטי קולנוע: "מקרה אשה" (סרטו של ז'ק קתמור, הנחשב לאחד הסרטים האוונגרדיים שנוצרו אי פעם בישראל) ו"השמלה" של ג'אד נאמן.
מרבית שירי האלבום נכתבו על ידי סטן סולומון ורוב האקסלי, למעט השיר "Strangulation" שנכתב על ידי סולומון ומיקי גבריאלוב. בשיר "Debka" השתתף גם המוזיקאי והמנצח נעם שריף שגם השתתף בהפקת השיר. השיר "When You're Gone" הופיע מאוחר יותר, בתרגומו העברי של יהונתן גפן, כ"אחינועם לא יודעת" באלבומו של אריק איינשטיין "פוזי".
לאחר הקלטת האלבום ניסתה הלהקה את מזלה בחו"ל וחבריה עברו להתגורר באנגליה, שם הקליטו שני אלבומים נוספים.
הפקת האלבום > מהדורות חדשות של התקליט שיצאו לאורך השנים

"צ'רצ'ילים" לא יצא מאז הוצאתו המקורית בשנת 1969, ובמשך שנים נחשב לאחד מפריטי האספנים היקרים ביותר הן בישראל והן בקרב אספני תקליטי רוק ופסיכדליה מכל רחבי העולם.
בשנת 1991 ביוזמתה של חנות התקליטים האוזן השלישית יצא האלבום מחדש, בתוספת מספר שירים שהקליטה הלהקה ויצאו על גבי סינגלים בסוף שנות ה-60.
בשנת 2003 יצא האלבום במהדורה חדשה כפולה הכוללת את שני אלבומיה הראשונים של הלהקה. האלבום במהדורת הדיסק יצא בחברת הד ארצי במסגרת סדרת "מבראשית" וכולל גם קטעי בונוס שלא יצאו בעבר לאור.
בתחילת שנת 2015 יצא האלבום מחדש במהדורת תקליט ויניל מוגבלת. חברת NMC United, בעלת הזכויות על קטלוג העצום של הד ארצי, הוציאה את האלבום יחד עם התקליטים של החלונות הגבוהים ושל תמוז, "סוף עונת התפוזים", ובכך סימנה את חזרתם של תקליטי הויניל לשוק המכירות בישראל.
בדצמבר 2023 יצא התקליט מחדש בפורמט של תקליט 12 אינץ' בצבע אדום.
רשימת רצועות

כל השירים נכתבו והולחנו על ידי רוב האקסלי וסטן סולומון (למעט היכן שמצוין אחרת).
| צ'רצ'ילים (Churchill's)> מס' | צ'רצ'ילים (Churchill's)> שם | צ'רצ'ילים (Churchill's)> כותב(ים) | צ'רצ'ילים (Churchill's)> משך | צ'רצ'ילים (Churchill's)>  | צ'רצ'ילים (Churchill's)>  | צ'רצ'ילים (Churchill's)>  | צ'רצ'ילים (Churchill's)>  | צ'רצ'ילים (Churchill's)>  | צ'רצ'ילים (Churchill's)>  |
| --- | --- | --- | --- | --- | --- | --- | --- | --- | --- |
| 1. | Open Up Your Eyes  |   | 2:51 |  |  |  |  |  |  |
| 2. | Song from the Sea  |   | 2:18 |  |  |  |  |  |  |
| 3. | Pictures In My Mind  |   | 1:54 |  |  |  |  |  |  |
| 4. | Comics  |   | 3:48 |  |  |  |  |  |  |
| 5. | When You're Gone  | רוב האקסלי | 3:21 |  |  |  |  |  |  |
| 6. | Strangulation  | מיקי גבריאלוב וסטן סולומון | 2:18 |  |  |  |  |  |  |
| 7. | Straight People  |   | 3:51 |  |  |  |  |  |  |
| 8. | Subsequent Finale  | רוב האקסלי | 6:17 |  |  |  |  |  |  |
| 9. | So Alone Today  |   | 3:35 |  |  |  |  |  |  |
| 10. | Debka  | נעם שריף, רוב האקסלי וסטן סולומון | 4:46 |  |  |  |  |  |  |
| משך כולל: | משך כולל: | משך כולל: | 34:59 |  |  |  |  |  |  |
| רצועות בונוס בשחרור תקליטור (1992)> מס' | רצועות בונוס בשחרור תקליטור (1992)> שם | רצועות בונוס בשחרור תקליטור (1992)> כותב(ים) | רצועות בונוס בשחרור תקליטור (1992)> משך | רצועות בונוס בשחרור תקליטור (1992)>  | רצועות בונוס בשחרור תקליטור (1992)>  | רצועות בונוס בשחרור תקליטור (1992)>  | רצועות בונוס בשחרור תקליטור (1992)>  | רצועות בונוס בשחרור תקליטור (1992)>  | רצועות בונוס בשחרור תקליטור (1992)>  |
| --- | --- | --- | --- | --- | --- | --- | --- | --- | --- |
| 11. | Living Loving  | ג'ימי פייג' ורוברט פלאנט | 2:36 |  |  |  |  |  |  |
| 12. | Signs Of You  | עמי טרייבטש וחיים רומנו | 5:04 |  |  |  |  |  |  |
| 13. | She's A Woman  | לנון-מקרטני | 4:00 |  |  |  |  |  |  |
| 14. | Sunshine Man  | רוב האקסלי | 3:17 |  |  |  |  |  |  |
| משך כולל: | משך כולל: | משך כולל: | 49:56 |  |  |  |  |  |  |
קרדיטים

רוב האקסלי: גיטרות, קולות.
חיים רומנו: גיטרות, מנדולינה, קולות.
מיקי גבריאלוב: גיטרה בס, קולות.
עמי טרייבטש: תופים.
סטן סולומון: שירה.
אברהם כהן: קאנון
אליהו שאשא: עוד
הוקלט באולפני "קולינור" בתל אביב, 1968
טכנאי הקלטה: אמנון רוברמן, דורי הרשגל
הערות שוליים

↑  יוסי בבליקי, ‏הצ'רצ'ילים - מיתולוגיה משתבחת, באתר גלובס, 1 במאי 2003
↑  יואב קוטנר, איך שגלגל מסתובב, באתר ישראל היום, 20 בפברואר 2015
↑  הצ'רצ'ילים - תקליט צבעוני